Publication: Magyar Közlöny
Issue: MK-1999-93 (Year: 1999, Number: 93)
Era: 1990-2004
Section: a 43/1999. (X. 27.) OM rendelethez
Paragraph Index: 142

6. Az ismeretek ellenőrzési rendszere 6.1. Az ismeretek ellenőrzési rendszere a tantervben előírt — részben egymásra épülő, részben egymástól független — vizsgák letételéből, évközi dolgozat elkészítéséből, irányított terep-, illetve laboratóriumi gyakorlatból, szakdolgozat elkészítéséből és megvédéséből, valamint záróvizsgából tevődik össze. Az 5.2. pontban meghatározott alapozó tárgyak tanulmányi területen — a hallgató választása szerint — 5 vizsga letétele kötelező. Az 5.3. pontban meghatározott szakirányú tárgyak tanulmányi területen — a hallgató választása szerint — 7 vizsga letétele kötelező. 1999/93. szám 6.2. Évközi dolgozat, melyet a népegészségügy témaköréből az első évfolyam II. félévében kell elkészíteni. Az évközi dolgozat kreditértéke: 2 kredit. 6.3. Irányított terep-, illetve laboratóriumi gyakorlat 6.4. Szakdolgozat Eredeti adatok felhasználásával készített népegészségügyi tárgyú szakdolgozat, mely bizonyítja a hallgató tárgyi ismereteit és szintetizáló készségét az adatgyűjtésben, feldolgozásban és értelmezésben. Bizonyítja a hallgató készségét az adott témakörben helyi vagy központi egészségpolitikai program elkészítésére. A megvédett szakdolgozat kreditértéke: 8 kredit. 6.5. Záróvizsga A záróvizsgára bocsátás feltétele: — az előírt tanulmányi kötelezettség teljesítése, 120 kredit megszerzése; — az irányított gyakorlat letöltése; — szakdolgozat elkészítése és eredményes megvédése. A záróvizsga részei: — írásbeli vizsga a népegészségügy tárgyköreiből; — komplex szóbeli vizsga a népegészségügy tárgyköreiből; — szakdolgozat. A záróvizsga eredménye: A záróvizsga eredményét a szakdolgozat, az írásbeli és komplex szóbeli vizsga érdemjegyeinek egyszerű számtani átlaga adja.

Source: https://magyarkozlony.hu/hivatalos-lapok/485ae47a0d6a74ae7c0f172be19cb30b59ed28fb/dokumentumok/1045944268cab63f7753b0b5432b841611bdea73/letoltes